Jeesus laskeutui vuorelta yhdessä heidän kanssaan ja -
pysähtyi tasaiselle paikalle. Siellä oli suuri joukko hänen opetuslapsiaan -
ja paljon kansaa kaikkialta Juudeasta, Jerusalemista ja -
rannikolta Tyroksen ja Sidonin seudulta.
Kaikki he olivat tulleet kuulemaan Jeesusta ja hakemaan parannusta -
tauteihinsa. Myös saastaisten henkien vaivaamat tulivat terveiksi.
Jokainen yritti väentungoksessa päästä koskettamaan häntä, -
sillä hänestä lähti voimaa, joka paransi kaikki.
Jeesus katsoi opetuslapsiinsa ja sanoi: -
"Autuaita olette te köyhät, sillä teidän on Jumalan valtakunta.
Autuaita te, jotka nyt olette nälissänne: teidät ravitaan.
Autuaita te, jotka nyt itkette: te saatte nauraa.
"Autuaita olette te, kun teitä Ihmisen Pojan tähden vihataan ja herjataan, -
kun ihmiset erottavat teidät keskuudestaan ja -
inhoavat teidän nimeännekin. Iloitkaa silloin, hyppikää riemusta, -
sillä palkka, jonka te taivaassa saatte, on suuri.
Samoinhan tekivät heidän isänsä profeetoille.
-- Mutta te rikkaat -- voi teitä! Te olette jo onnenne saaneet.
Voi teitä, jotka nyt olette kylläiset! Te näette vielä nälkää.
Voi teitä, jotka nyt nauratte! Te saatte surra ja itkeä.
"Voi teitä, kun kaikki ihmiset puhuvat teistä hyvää!
Samoinhan tekivät heidän isänsä väärille profeetoille.
"Mutta teille, jotka minua kuulette, minä sanon: -
Rakastakaa vihamiehiänne, tehkää hyvää niille, jotka teitä vihaavat.
Siunatkaa niitä, jotka teitä kiroavat, -
rukoilkaa niiden puolesta, jotka parjaavat teitä.
Jos joku lyö sinua poskelle, tarjoa toinenkin poski.
Jos joku vie sinulta viitan, anna hänen ottaa paitasikin.
Anna jokaiselle, joka sinulta pyytää, -
äläkä vaadi takaisin siltä, joka sinulta jotakin vie.
"Niin kuin te tahdotte ihmisten tekevän teille, niin tehkää te heille.
Jos te rakastatte niitä, jotka rakastavat teitä, -
mitä kiitettävää siinä on?
Syntisetkin rakastavat niitä, joilta itse saavat rakkautta.
Jos te teette hyvää niille, jotka tekevät hyvää teille, -
mitä kiitettävää siinä on? Syntisetkin tekevät niin.
Ja jos te lainaatte niille, joiden uskotte maksavan takaisin, -
mitä kiitettävää siinä on? Syntisetkin lainaavat toisilleen, -
kun tietävät saavansa takaisin saman verran.
Ei, rakastakaa vihamiehiänne, -
tehkää hyvää ja lainatkaa, vaikka ette uskoisikaan saavanne takaisin.
Silloin teidän palkkanne on suuri ja te olette Korkeimman lapsia, -
sillä hän on hyvä kiittämättömille ja pahoille.
"Olkaa valmiit armahtamaan, niin kuin teidän Isännekin armahtaa.